Pelicula este distribuită de Micro Film în colaborare cu Parada Film. Premiera românească „Aferim!” a fost reprogramată o săptămână mai târziu decât data stabilită inițial, decizia fiind luată „din dorința de a fi prezenți cu filmul în cât mai multe cinematografe din țară și de a organiza spectacole de gală în prezența echipei în marile orașe”, a explicat Ilinca Belciu, coordonator distribuție „Aferim!”, citată de Agerpres.

Considerat unul dintre cele mai de amploare proiecte cinematografice românești din ultimii ani, „Aferim!” este un un film istoric a cărui acțiune are loc în Țara Românească a începutului de secol XIX.

Personajul principal, un zapciu, interpretat de actorul Teodor Corban, însoțit de fiul său (Mihai Comănoiu), caută un rob țigan fugar (Cuzin Toma).

Regizorul Radu Jude îşi pregăteşte deja noul film, care se va numi „Inimi cicatrizate” şi este o adaptare după romanul scriitorului român Max Blecher.

Citiți și: